PAKUOTĖS LAPELIS: INFORMACIJA VARTOTOJUI

Sinupret dengtos tabletės

Verbenų žolė/ gencijonų šaknys/ rūgštynių žolė/ šeivamedžių žiedai / raktažolių žiedai

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

· Neišmeskite šio lapelio, nes vėl gali prireikti jį perskaityti. 

· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką.
· Jeigu per 7 – 14 dienų Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?
1. 
Kas yra Sinupret dengtos tabletės ir kam jos vartojamos

2. 
Kas žinotina prieš vartojant Sinupret dengtas tabletes

3. 
Kaip vartoti Sinupret dengtas tabletes

4. 
Galimas šalutinis poveikis

5. 
Kaip laikyti Sinupret dengtas tabletes

6. 
Pakuotės turinys ir kita informacija.

1.
KAS YRA SINUPRET DENGTOS TABLETĖS IR KAM JOS VARTOJAMOS

Sinupret dengtos tabletės yra augalinis vaistas, vartojamas tirštam sekretui skystinti sergant ūminiu prienosinių ančių uždegimu (sinusitu) arba jo paūmėjimu sergant lėtine ligos forma. 

Jeigu per 7 – 14 dienų Jūsų savijauta nepagerėjo arba net pablogėjo,  kreipkitės į gydytoją.

2.
KAS ŽINOTINA PRIEŠ VARTOJANT SINUPRET DENGTAS TABLETES
Sinupret dengtų tablečių vartoti negalima:

-
jeigu yra alergija bet kuriai veikliajai ar pagalbinei šio vaisto medžiagai (jos išvardytos 6 skyriuje).
Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Sinupret dengtas tabletes.

-
nepakanka tyrimų duomenų vartojant Sinupret dengtas tabletes vaikams iki 6 metų. Todėl Sinupret dengtų tablečių tokio amžiaus vaikams vartoti nerekomenduojama;

-
jei simptomai tęsiasi ilgiau nei 7 – 14 dienų arba periodiškai kartojasi reikia kreiptis į gydytoją.

Kiti vaistai ir Sinupret dengtos tabletės
Sąveika su kitais vaistais nežinoma. 

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Sinupret dengtos tabletės vartojimas su maistu ir gėrimais

Nurodymų nėra.

Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku. 

Kaip ir visus vaistus, Sinupret dengtas tabletes nėštumo ir žindymo periodu vartoti tik būtinais atvejais ir paskyrus gydytojui.

Vairavimas ir mechanizmų valdymas

Preparatas gebėjimo vairuoti ar valdyti mechanizmus neveikia.

Svarbi informacija apie kai kurias pagalbines Sinupret dengtų tablečių medžiagas 

Sudėtyje yra gliukozės, laktozės, sacharozės ir sorbitolio. Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

Papildoma informacija diabetikams

Vienoje tabletėje yra angliavandenių, atitinkančių 0,03 DV (duonos vienetus). 

3.
KAIP VARTOTI SINUPRET DENGTAS TABLETES

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 

Rekomenduojama dozė yra:

Suaugusiesiems ir paaugliams nuo 12 metų vartoti po 2 dengtas tabletes 3 kartus per dieną.

Vartojimas vaikams

Vaikams nuo 6 iki 11 metų po 1 dengtą tabletę 3 kartus per dieną.

Sinupret dengtas tabletes praryti nesukramtytas, užgeriant trupučiu skysčio (pavyzdžiui, stikline vandens).

Jei gydytojas nepaskyrė vartoti kitaip, vartojimo trukmė rekomenduojama nuo 7 iki 14 dienų. 

Jeigu manote, kad Sinupret  dengtos tabletės veikia per stipriai arba per silpnai, pasitarkite su gydytoju arba vaistininku. 

Ką daryti pavartojus per didelę Sinupret dengtų tablečių dozę?
Perdozavus Sinupret dengtų tablečių praneškite gydytojui ir jis nuspręs, kokių priemonių reikia imtis. Perdozavus gali stipriau pasireikšti šalutinis poveikis.

Pamiršus pavartoti Sinupret dengtų tablečių

Negalima vartoti dvigubos dozės norint kompensuoti praleistą dozę.

Nustojus vartoti Sinupret dengtas tabletes

Nustojus vartoti Sinupret dengtas tabletes problemų kilti neturėtų.

Jeigu kiltų daugiau klausimų dėl šio vaisto vartojimo, kreipkitės į gydytoją ar vaistininką.

4.
GALIMAS ŠALUTINIS POVEIKIS

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nepageidaujamų poveikių vertinimas:

Labai dažni ((1/10)

Dažni ((1/100, <1/10)

Nedažni ((1/1000, <1/100)

Reti ((1/10 000, <1/1000)

Labai reti (<1/10 000), dažnis nežinomas (negali būti įvertintas pagal turimus duomenis) .

Gali pasireikšti virškinamojo trakto sutrikimų (skrandžio skausmas, pykinimas) ar padidėjusio jautrumo reakcijų (išbėrimas, odos paraudimas, niežtinti dilgėlinė, dusulys, veido pabrinkimas). 

Alerginių odos reakcijų atveju nutraukite Sinupret dengtų tablečių vartojimą ir pasitarkite su gydytoju. 

Jeigu pasireiškė  šalutinis poveikis, įskaitant šiame lapelyje nenurodytą, pasakykite gydytojui arba vaistininkui. 

5.
KAIP LAIKYTI SINUPRET DENGTAS TABLETES

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 30 °C temperatūroje. Laikyti išorinėje dėžutėje, kad preparatas būtų apsaugotas nuo šviesos ir drėgmės.
Ant dėžutės po „Tinka iki" ir lizdinės plokštelės nurodytam tinkamumo laikui pasibaigus, Sinupret dengtų tablečių vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti  nereikalingus vaistus, klauskite vaistininko. Šios priemonės padės apsaugoti aplinką.

6.
PAKUOTĖS TURINYS IR KITA INFORMACIJA

Sinupret dengtų tablečių sudėtis

-
Veikliosios medžiagos yra verbenų žolė, gencijonų šaknys, rūgštynių žolė, šeivamedžių žiedai  ir raktažolių žiedai.

Vienoje dengtoje tabletėje yra 18 mg Verbena officinalis L., herba (verbenų žolės) miltelių, 6 mg Gentiana lutea L., radix (gencijonų šaknų) miltelių, 18 mg įvairių Rumex genties rūšių, įskaitant R. acetosa L., R. acetosella L., R. obtusifolius L., R. patientia L.,  R. crispus L.,  R. thyrsiflorus Fingerh., herba (rūgštynių žolės) miltelių, 18 mg Sambucus nigra L., flos (juoduogių šeivamedžių žiedų) miltelių, 18 mg Primula veris L. ir/ar Primula elatior (L.) Hill., flos (raktažolių žiedų) miltelių.
-
Pagalbinės medžiagos. Tabletės branduolys: bulvių krakmolas, koloidinis bevandenis silicio dioksidas, išgrynintas vanduo, laktozės monohidratas, želatina, sorbitolis (E420), stearino rūgštis. Tabletės dangalas: aliuminio oksidas, kalcio karbonatas (E 170), rafinuotas ricinų aliejus, eudragitas E 12.5 (bazinis butilintas metakrilato kopolimeras), skystoji gliukozė, indigotinas (E 132), lengvasis magnio oksidas, kukurūzų krakmolas, dekstrinas, montanglikolio vaškas, povidonas K25, chinolino geltonasis (E 104), šelakas, bevandenis natrio karbonatas, sacharozė, talkas, titano dioksidas (E 171).
Sinupret dengtų tablečių išvaizda ir kiekis pakuotėje

Sinupret yra žalios, apvalios, abipus išgaubtos lygiu paviršiumi dengtos tabletės.

Tiekiamos pakuotėse po 50 dengtų tablečių.

Rinkodaros teisės turėtojas eksportuojančioje šalyje ir gamintojas

